Прафэсіянал (фільм, 1981)

**«Прафэсіяна́л»** () — францускі баявік 1981 году працы рэжысэра Жоржа Лятнэра. Галоўную ролю ў фільме выканаў Жан-Поль Бэльмандо. Кінастужка заснаваная на рамане 1976 году *«[[Сьмерць тонкаскурых жывёлаў]]»* Патрыка Аляксандра. Фільм меў камэрцыйны посьпех па выхадзе ў кінатэатрах і стаў чацьвертым паводле колькасьці праглядаў мастацкім фільмам у Францыі 1981 году пасьля твораў *«[[Нешчасьліўцы (фільм)|Нешчасьліўцы]]»*, *«[[Індыяна Джонз: Шукальнікі страчанага каўчэга]]»* і *«[[Ліс і пёс]]»*. Музыку да фільму склаў Эньё Марыконэ, а галоўная тэма *«[[Chi Mai]]»* стала інструмэнтальным гітом, а апасьля клясыкай.

## Сюжэт

Францускі сакрэтны агент Жасьлен Бамон (Жан-Поль Бэльмандо) выпраўляецца на заданьне з мэтай забіць палкоўніка Нджалу (П’ер Сэнтон), дыктатара выдуманай афрыканскай краіны Малагаві. Аднак перш чым ён пасьпявае выканаць сваю місію, палітычная сытуацыя рэзка зьмяняецца, і францускія спэцслужбы адмяняюць місію і выдаюць Бамона малагавійскім уладам. Пасьля доўгага несправядлівага суда, падчас якога Бамону пхаюць наркотыкі, яго прысуджаюць да доўгатэрміновага адбываньня пакараньня ў перавыхаваўчым лягеры.

Агент два гады знаходзіцца ў турме, фактычна ў стане рабства, жорсткага абыходжаньня, пакут і шматлікіх катаваньняў. Пасьля дзёрзкіх уцёкаў зь сябрам-мурынам (Сыдыкі Бакаба) ён вяртаецца ў Францыю і паведамляе францускім спэцслужбам аб сваім прыбыцьці, абяцаючы, што заб’е Нджалу, які цяпер знаходзіцца ў Францыі з афіцыйным візытам, такім чынам адпомсьціўшы людзям, якія яму здрадзілі. Сакрэтная служба ў адказ наводзіць іншых агентаў на сьлед Бамона. Тым ня менш, Бамон кожным разам застаецца на крок наперадзе іх, зьневажаючы і забіваючы некаторых з сваіх галоўных здраднікаў. Зьдзекуючыся з былых калегаў, Бамон бесьперашкодна перамяшчаецца паміж сваім старым домам, дзе жыве ягоная жонка Жанна (Элізабэт Маргані), і домам сваёй палюбоўніцы Алісы Ансэлен (Сыр’ель Клер), супрацоўніцы спэцслужбаў. Грозны камісар Разэн (Рабэр Асэн), не зважаючы на ​​жорсткія і даволі эфэктыўныя мэтады ў спалучэньні зь лютай нянавісьцю і пагардай да Бамона, церпіць няўдачу ў сваім паляваньні, у выніку чаго Бамон яго забівае. Пасьля забойства Бамон забірае ў нябожчыка пасьведчаньне асобы і навешвае на яго сваю бляху жандара, падкідваючы, такім чынам, блытаніну ў шэрагі спэцслужбаў і часова дэзарыентуючы ахову Нджалы. У рэшце рэшт Бамон прымушае агента спэцслужбаў застрэліць дыктатара. Пакуль урадавыя чыноўнікі раяцца з вышэйшымі ўладамі, Бамон, выканаўшы сваю місію, павольна ідзе да гэлікоптэра Нджалы, але па атрыманьні загада ад вышэйшых ураднікаў паліцыянты застрэльваюць Бамона.

## Крытыка
Калі фільм выйшаў у кінатэатрах, яго ўспрынялі неадназначна. Сярод станоўчых водгукаў France Soir адзначала, што фільм выдатны, мае разумны сцэнар, натхнёны вельмі добрым раманам Патрыка Аляксандра. Выданьне таксама адзначала галоўнага пэрсанажа, чые дзеі захапляюць гледачоў, і ўсё гэта мае долю гумару. Выданьне Les Nouvelles Littéraires падкрэсьліла, што пры праглядзе *«Прафэсіянала»* робіцца вельмі весела. Ты ня менш, у сваім аглядзе Cinema 81 выдала фільму адмоўную рэцэнзію, адзначыўшы, што *«Прафэсіянал»* даказвае, што Жорж Лятнэр страціў свой талент.

## Крыніцы

## Вонкавыя спасылкі
* 
* 

Катэгорыя:Фільмы 1981 году
Катэгорыя:Францускія фільмы
Катэгорыя:Фільмы Жоржа Лятнэра
Катэгорыя:Францускія фільмы-баевікі
Катэгорыя:Фільмы пра паліцыянтаў
Катэгорыя:Фільмы пра помсту
Катэгорыя:Фільмы на францускай мове
Катэгорыя:Фільмы на францускай мове ў 1980-я